CELEX: 32020D0904
Language: hu
Date: 2020-06-29 00:00:00
Title: A Tanács (KKBP) 2020/904 határozata (2020. június 29.) a (KKBP) 2017/1424 határozatnak az Észak-macedón Köztársaságban és Grúziában a kézi- és könnyűfegyverek, valamint a hagyományos lőszerek csökkentésével kapcsolatos EBESZ-tevékenységek támogatásának lejárati ideje tekintetében történő módosításáról

30.6.2020   
               
               
                  HU
               
               
                  Az Európai Unió Hivatalos Lapja
               
               
                  L 207/34
               
            
         A TANÁCS (KKBP) 2020/904 HATÁROZATA
         (2020. június 29.)
         a (KKBP) 2017/1424 határozatnak az Észak-macedón Köztársaságban és Grúziában a kézi- és könnyűfegyverek, valamint a hagyományos lőszerek csökkentésével kapcsolatos EBESZ-tevékenységek támogatásának lejárati ideje tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. augusztus 4-én elfogadta a (KKBP) 2017/1424 határozatot (1), amely úgy rendelkezik, hogy az említett határozat 1. cikkében említett tevékenységeket a 3. cikkének (3) bekezdésében említett finanszírozási megállapodás megkötésének napjától számított 36 hónapon belül kell végrehajtani.
                  
               
                     (2)
                  
                  
                     A (KKBP) 2017/1424 határozat végrehajtó szervével, az Európai Biztonsági és Együttműködési Szervezet (EBESZ) titkárságával kötött finanszírozási megállapodást 2017. szeptember 7-én írták alá, és az 2020. szeptember 6-án hatályát veszti.
                  
               
                     (3)
                  
                  
                     Az EBESZ Biztonsági Együttműködési Fóruma 2020. április 27-én a (KKBP) 2017/1424 határozat végrehajtási időszakának hat hónappal, 2021. március 6-ig történő, további költségek nélküli meghosszabbítását kérte a Covid19-világjárvány és a nemzetközi utazásra vonatkozó korlátozások miatt .
                  
               
                     (4)
                  
                  
                     A (KKBP) 2017/1424 határozat 1. cikkében említett tevékenységek 2021. március 6-ig történő folytatása nem jár pénzügyi forrásokat érintő következményekkel.
                  
               
                     (5)
                  
                  
                     A (KKBP) 2017/1424 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/1424 határozat a következőképpen módosul:
            
                        1.
                     
                     
                        a cím helyébe a következő szöveg lép:
                        „A Tanács (KKBP) 2017/1424 határozata (2017. augusztus 4.) az Észak-macedón Köztársaságban és Grúziában a kézi- és könnyűfegyverek, valamint a hagyományos lőszerek tiltott kereskedelme és túlzott felhalmozódása kockázatának csökkentését célzó EBESZ-tevékenységek támogatásáról”;
                     
                  
                        2.
                     
                     
                        az 5. cikk (2) bekezdésének helyébe a következő szöveg lép:
                        
                           „(2)   Ez a határozat 2021. március 6-ával hatályát veszti.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 29-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács (KKBP) 2017/1424 határozata (2017. augusztus 4.) a Macedónia Volt Jugoszláv Köztársaságban és Grúziában a kézi- és könnyűfegyverek, valamint a hagyományos lőszerek tiltott kereskedelme és túlzott felhalmozódása kockázatának csökkentését célzó EBESZ-tevékenységek támogatásáról (HL L 204., 2017.8.5., 82. o.).